Document ID: 32005R1127

ΚΑΝΟΝΙΣΜΌΣ (ΕΚ) αριθ. 1127/2005 ΤΗΣ ΕΠΙΤΡΟΠΉΣ
της 14ης Ιουλίου 2005
για καθορισμό του συντελεστή μείωσης που θα εφαρμοστεί στη δασμολογική ποσόστωση για το σίτο, που προβλέπεται από τον κανονισμό (ΕΚ) αριθ. 573/2003
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1784/2003 του Συμβουλίου, της 29ης Σεπτεμβρίου 2003, περί κοινής οργανώσεως της αγοράς στον τομέα των σιτηρών (1),
τον κανονισμό (ΕΚ) αριθ. 573/2003 της Επιτροπής, της 28ης Μαρτίου 2003, περί λεπτομερών κανόνων για την εφαρμογή της απόφασης 2003/18/ΕΚ του Συμβουλίου όσον αφορά τις παραχωρήσεις υπό τη μορφή κοινοτικών δασμολογικών ποσοστώσεων για ορισμένα προϊόντα σιτηρών καταγωγής από τη Ρουμανία και περί τροποποιήσεως του κανονισμού (ΕΚ) αριθ. 2809/2000 (2), και ιδίως το άρθρο 2 παράγραφος 3,
Εκτιμώντας τα ακόλουθα:
(1)
Ο κανονισμός (ΕΚ) αριθ. 573/2003 άνοιξε ετήσια δασμολογική ποσόστωση 230 000 t για το σίτο για την περίοδο εμπορίας 2005/06.
(2)
Οι ποσότητες που ζητήθηκαν στις 11 Ιουλίου 2005, σύμφωνα με το άρθρο 2 παράγραφος 1 του κανονισμού (ΕΚ) αριθ. 573/2003, υπερβαίνουν τις διαθέσιμες ποσότητες. Πρέπει συνεπώς να καθοριστεί σε ποιo βαθμό μπορούν να εκδοθούν τα πιστοποιητικά, καθορίζοντας τον συντελεστή μείωσης που θα εφαρμοστεί στις ζητούμενες ποσότητες,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κάθε αίτηση χορήγησης πιστοποιητικού εισαγωγής για την ποσόστωση για το σίτο καταγωγής Ρουμανίας που υποβλήθηκε και διαβιβάστηκε στην Επιτροπή στις 11 Ιουλίου 2005 σύμφωνα με το άρθρο 2 παράγραφοι 1 και 2 του κανονισμού (ΕΚ) αριθ. 573/2003, ικανοποιείται μέχρι 9,98047 % των ζητουμένων ποσοτήτων.
Άρθρο 2
Ο παρών κανονισμός αρχίζει να ισχύει στις 15 Ιουλίου 2005.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Ιουλίου 2005.

Labels: 3
17
18